open-index/open-wikipedia-markdown huggingface dataset:
Μάχη στη Θεσσαλία

Η **Μάχη στη Θεσσαλία** είναι το πρώτο κατά σειρά πολεμικό γεγονός του νεαρού βασιλιά της Μακεδονίας, Μεγάλου Αλέξανδρου. 

## Αίτια και Μάχη
Στην είδηση της δολοφονίας του Φιλίππου, οι Έλληνες χάρηκαν τόσο πολύ, ώστε αρνούμενοι να αναγωρίσουν τον Αλέξανδρο ως διάδοχο του θρόνου και «στρατηγό αυτοκράτορα», επιχείρησαν αμέσως να αποστατήσουν και να φύγουν από το «Κοινόν των Ελλήνων» που είχε ιδρυθεί στο Συνέδριο της Κορίνθου. Ο Αλέξανδρος αμέσως αποφάσισε να εδραιωθεί στον θρόνο με την βία. Κοντύτερος εχθρός του ήταν οι Θεσσαλοί. Εκεί οι δημοκρατικοί είχαν ανατρέψει τους φιλομακεδόνες Αλευάδες και Σκοπάδες και είχαν καταλάβει την εξουσία. Αυτό θεώρησε οτι έπρεπε να ανατραπεί.

Στο τέλος του καλοκαιριού του 336 π.Χ. κατέβηκε λοιπόν στην Θεσσαλία. Οι Θεσσαλοί είχαν πιάσει τα στενά των Τεμπών και τον περίμεναν. Ο Αλέξανδρος όμως εκτιμώντας σωστά την κατάσταση διάλεξε άλλη τακτική. Έστειλε ένα μικρό μέρος του στρατού του για να το βλέπουν οι Θεσσαλοί και να είναι απασχολημένοι, ενώ ο ίδιος, δια θαλάσσης βγήκε βορειότερα σε κάποια ακτή, πιθανώς στην Καρίτσα, από όπου εν συνεχεία παρακάμπτοντας την Όσσα έπιασε τους στασιαστές στον ύπνο. Οι Θεσσαλοί αιφνιδιασμένοι διαλύθηκαν. 

## Μετά την Μάχη

Ο Αλέξανδρος στο πεδίο της μάχης έδειξε για πρώτη φορά οτι ως βασιλιάς της Μακεδονίας δεν ανέχεται καμία αλλαγή στο βασίλειό του. Αποκατέστησε το πολίτευμα στην Θεσσαλία, ενώ οι Θεσσαλοί από ευγνωμοσύνη του παραχώρησαν το ιππικό τους και τον αναγνώρισαν ως ισόβιο ηγεμόνα τους. 

## Πηγές
*

Θεσσαλία
Θεσσαλία
Θεσσαλία
Θεσσαλία
336 π.Χ.
Πολιορκία της Λευκωσίας

Η **Πολιορκία της Λευκωσίας** ήταν η πρώτη μεγάλη πολιορκία στην Κύπρο κατά την Τουρκική εισβολή το 1570. Η πολιορκία άρχισε στις 22 Ιουλίου και διήρκεσε 50 ημέρες, μέχρι τις 9 Σεπτεμβρίου οπότε οι Οθωμανοί κατάφεραν να εισβάλουν στην πόλη.

Ακολούθησε σφαγή, μετά την οποία η πόλη των 20.000 κατοίκων εγκαταλείφθηκε από τους περρισότερους κατοίκους της. Ο επικεφαλής της πόλης, Νικόλαος Δάνδολος, αποκεφαλίστηκε και το κεφάλι του στάλθηκε στην Αμμόχωστο ως προειδοποίηση.

Κατηγορία:Ιστορία της Λευκωσίας
Πολύκαρπος Φαλάρας

Ο **Πολύκαρπος Φαλάρας** (γενν. 1960) είναι Έλληνας φυσικός και χημικός, διακεκριμένος ερευνητής στο Ινστιτούτο Φυσικοχημείας στο ερευνητικό κέντρο, ΕΚΕΦΕ Δημόκριτος.

## Βιογραφία
Γεννήθηκε το 1960 στην Καρδίτσα, όπου μεγάλωσε, και ολοκλήρωσε τις εγκύκλιες σπουδές του με άριστα στο 1ο Γενικό Λύκειο Αρρένων της Καρδίτσας.

Σπούδασε στο Τμήμα Φυσικής στο Αριστοτέλειο Πανεπιστήμιο Θεσσαλονίκης. Εκπόνησε μεταπτυχιακές σπουδές στο Physique des Liquides et Electrochimie Laboratory, CNRS, University Pierre et Marie Curie (Paris VI-Γαλλία). Έλαβε δίπλωμα DEA στην ηλεκτροχημεία το 1983 και PhD στη χημεία το 1986. 

Το 1989 εκλέχθηκε ερευνητής στο Ινστιτούτο Φυσικοχημείας του ΕΚΕΦΕ Δημόκριτος, εργάστηκε ως διευθυντής ερευνών, κατέχοντας αξιοσημείωτη εμπειρία στη διαχείριση ερευνητικών προγραμμάτων. 

Έχει διατελέσει μέλος του Διοικητικού Συμβουλίου της ΕΒΕΤΑΜ Α.Ε., μέλος του Επιστημονικού Συμβουλίου του Εθνικού Κέντρου Τεκμηρίωσης (τα έτη 2006-2010), και μέλος της Επιτροπής διαχείρισης των προγραμμάτων Cost Chemistry Actions D14, D35, and MP1302.

Είναι σήμερα ο εθνικός εκπρόσωπος στην ESFRI και ειδικός εμπειρογνώμονας στην EFSA και το όλο ερευνητικό του έργο χρήζει ευρείας διεθνούς αναγνώρισης με περισσότερες από 25.000 αναφορές (h-index: 81).

## Διακρίσεις
* Διεθνές βραβείο για τις εναλλακτικές πηγές νερού
* Βραβείο "Διονυσίου Αρεταίου" της Ακαδημίας Αθηνών
* The Prince Sultan Bin Abdulaziz International Prize For Water (PSIPW)
* Elsevier Data 2022 (ανώτερο 2%)

## Παραπομπές


Κατηγορία:Έλληνες χημικοί
Κομητεία Μπράουν (Νεμπράσκα)

Η **Κομητεία Μπράουν** () είναι κομητεία στην πολιτεία της Νεμπράσκα των Ηνωμένων Πολιτειών. Κατά την απογραφή του 2020, ο πληθυσμός ήταν 2.903 άτομα.  Η έδρα της κομητείας είναι το Εινσγουόρθ.  Η κομητεία ιδρύθηκε το 1883  και πήρε το όνομα της από δύο μέλη του νομοθετικού σώματος που έφεραν το νομοσχέδιο για την οργάνωση της κομητείας. 

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 3,170 τ.χλμ, εκ των οποίων 3,160 τ.χλμ είναι στεριά και 10 τ.χλμ (0,3%) καλύπτονται από ύδατα (λίμνες, ποτάμια). 
## Παραπομπές


Κατηγορία:Κομητείες της Νεμπράσκα
Κομητεία Μπράουν (Μινεσότα)

Η **Κομητεία Μπράουν** () είναι κομητεία στην πολιτεία της Μινεσότα των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 25.912 άτομα.  Η έδρα της κομητείας του είναι το Νιου Ουλμ.  Η κομητεία ιδρύθηκε το 1855 και οργανώθηκε το 1856. Πήρε το όνομά της από τον Τζόζεφ Ρέινσοου Μπράουν, μέλος του Συμβουλίου του Κυβερνήτη της Επικράτειας το 1855.  Το 

Σύμφωνα με το γραφείο απογραφής των ΗΠΑ η κομητεία έχει έκταση 1,600 τ.χλμ, εκ των οποίων 1,580 τ.χλμ είναι στεριά και 20 τ.χλμ (1,2%) καλύπτονται από ύδατα (λίμνες, ποτάμια).  
## Παραπομπές


Κατηγορία:Κομητείες της Μινεσότα
Κομητεία Μπράουν (Κάνσας)

Η **Κομητεία Μπράουν** () είναι κομητεία στην πολιτεία του Κάνσας των Ηνωμένων Πολιτειών. Κατά την απογραφή του 2020, ο πληθυσμός ήταν 9.508 άτομα. Η έδρα της κομητείας και η πιο πυκνοκατοικημένη πόλη είναι η Χιαουάθα.  

Η κομητεία πήρε το όνομά της από τον Αλμπερτ Τζ. Μπράουν, έναν γερουσιαστή των ΗΠΑ από το Μισισιπή και τον υποστηρικτή της πολιτείας του Κάνσας.  Η κομητεία Μπράουν ιδρύθηκε το 1855.   
## Γεωγραφία
 
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1,480 τ.χλμ , εκ των οποίων 1,477 τ.χλμ είναι στεριά και 3,0 τ.χλμ (0,2%) καλύπτονται από ύδατα (λίμνες, ποτάμια). 
### Γειτονικές κομητείες

* Κομητεία Ρίτσαρντσον, Νεμπράσκα (βόρεια)
* Κομητεία Ντόνιφαν (ανατολικά)
* Κομητεία Άτσισον (νοτιοανατολικά)
* Κομητεία Τζάκσον (νοτιοδυτικά)
* Κομητεία Νεμάχα (δυτικά)

## Παραπομπές


Κατηγορία:Κομητείες του Κάνσας
Κομητεία Μπράουν (Ιντιάνα)

Η **Κομητεία Μπράουν** () είναι κομητεία στην πολιτεία της Ιντιάνα των Ηνωμένων Πολιτειών. Κατά την απογραφή του 2020, ο πληθυσμός ήταν 15.475 κάτοικοι.  Η έδρα της κομητείας (και η μόνη ενσωματωμένη πόλη) είναι το Νάσβιλ. 

Σύμφωνα με το Γραφείο Απογραφής των ΗΠΑ η κομητεία έχει συνολική έκταση 820 τ.χλμ , εκ των οποίων 808 τ.χλμ  είναι στεριά και 12 τ.χλμ (1,47%) καλύπτονται από ύδατα (λίμνες, ποτάμια).  Κομητεία Μπράουν είναι συνδεδεμένη με την Κομητεία Μπέντον ως τη λιγότερο πυκνοκατοικημένη κομητεία στην Ιντιάνα. Η Κομητεία έχει μακράν την υψηλότερη συγκέντρωση δασικής γης από οποιαδήποτε από τις 92 κομητείες της Ιντιάνα με σχεδόν 90% κάλυψη και σχεδόν καθόλου μεγάλα αγροκτήματα.
## Παραπομπές


Κατηγορία:Κομητείες της Ιντιάνα
Γούλφσταν

Ο **Γούλφσταν** (αγγλικά: Wulfstan) (πέθανε το 1023) ήταν σημαντική εκκλησιαστική προσωπικότητα και συγγραφέας της ύστερης αγγλοσαξονικής περιόδου της Αγγλίας. Διετέλεσε επίσκοπος του Λονδίνου, επίσκοπος του Γουόρτσεστερ και αρχιεπίσκοπος του Γιορκ, ήταν παθιασμένος ιεροκήρυκας και αξιόλογος νομοθέτης. Συνήθως αυτοαποκαλούνταν *Λούπος* (λύκος) από το πρώτο συνθετικό του ονόματός του (*wulf-stan* = λύκος-πέτρα). Από τα γλωσσικά εκλεπτυσμένα κηρύγματά του, το *[[Sermo Lupi ad Anglos]]* (περίπου 1013, *Κήρυγμα του Λύκου στους Άγγλους*) είναι το πιο εντυπωσιακό. Έπαιξε επίσης καθοριστικό ρόλο στη σύνταξη νομοθετικών κωδίκων για τη σχέση εκκλησίας και κράτους και σε μια σειρά νομικών εγγράφων κατά τη διάρκεια της βασιλείας του Έθελρεντ και του Κνούτου. 

Θεωρείται ένας από τους σημαντικότερους συγγραφείς της παλαιάς αγγλικής λογοτεχνίας στην εποχή μετά τον Αλφρέδο τον Μέγα, μαζί με τον Βενεδικτίνο μοναχό Έλφρικ. Τα έργα τους είναι το αποκορύφωμα της λεγόμενης μοναστικής μεταρρύθμισης των Βενεδικτίνων στο δεύτερο μισό του 10ου αιώνα. 

Μετά τον θάνατό του το 1023, λέγεται ότι έγιναν θαύματα στον τάφο του, αλλά δεν ανακηρύχθηκε άγιος.

## Βιογραφικά στοιχεία
Το παρελθόν του Γούλφσταν είναι άγνωστο, αν και είναι πιθανό ότι ξεκίνησε την εκκλησιαστική του σταδιοδρομία ως Βενεδικτίνος μοναχός. Γνωρίζουμε ότι έγινε επίσκοπος του Λονδίνου το 996, ίσως ήδη σε ηλικία σχεδόν 50 ετών. Το 1002 εξελέγη ταυτόχρονα στην επισκοπή του Γουόρτσεστερ και στην αρχιεπισκοπή του Γιορκ, κρατώντας και τις δύο θέσεις μέχρι το 1016, όταν παραιτήθηκε από το Γουόρτσεστερ. Παρέμεινε αρχιεπίσκοπος του Γιορκ μέχρι το θάνατό του. Έγινε γνωστός ως συγγραφέας κηρυγμάτων, ειδικά για το θέμα του Αντίχριστου. 

Ως αρχιεπίσκοπος του Γιορκ, τα διοικητικά καθήκοντά του ήταν σημαντικά. Εκτός από τη φροντίδα των πνευματικών και οικονομικών αναγκών των θρησκευτικών και κοσμικών κοινοτήτων της Βόρειας Αγγλίας, συμμετείχε ενεργά στην πολιτική. Ήταν ένα από τα πιο σημαντικά μέλη του συμβουλίου του βασιλιά Έθελρεντ και ως εκ τούτου συμμετείχε σε όλες τις σημαντικές πολιτικές αποφάσεις της εποχής. Από το 1008 εξασφάλισε το προνόμιο να είναι ο κύριος νομικός συντάκτης της επίσημης βασιλικής νομοθεσίας. Ενδιαφερόταν βαθιά για τη νομοθεσία, θεωρώντας ότι οι καλοί νόμοι ήταν απαραίτητοι για να ευημερήσει ένας λαός. 

Συνέχισε ως σύμβουλος και νομικός συντάκτης και στη βασιλεία του Δανού βασιλιά Κνούτου.Του έχει αποδοθεί ρόλος στη μετατροπή του τελευταίου από εισβολέα Βίκινγκ σε πρότυπο Χριστιανού ηγεμόνα. Είναι, ωστόσο, αξιοσημείωτο και ασαφές το πώς μπόρεσε να διαδραματίσει κεντρικό ρόλο στην πολιτική τόσο επί της βασιλείας του Έθελρεντ όσο και του κατακτητή Κνούτου, ιδιαίτερα επειδή κατά τη βασιλεία του  Έθελρεντ ο Γούλφσταν, στο *[[Sermo Lupi ad Anglos|Sermo Lupi]]* κατήγγειλε έντονα τις λεηλασίες των Δανών και Νορβηγών Βίκινγκς. 

## Παραπομπές


Κατηγορία:Μεσαιωνική λογοτεχνία
Κατηγορία:Μεσαιωνική αγγλική λογοτεχνία
Κατηγορία:Αγγλοσαξονική Αγγλία
Πατριώτες για την Ευρώπη

**Πατριώτες για την Ευρώπη** ονομάζεται μία ευρωσκεπτικιστική και εθνικο-συντηρητική πολιτική ομάδα του Ευρωπαϊκού Κοινοβουλίου. Τοποθετείται στην ακροδεξιά από τις περισσότερες πηγές ενώ περιγράφεται και ως δεξιά. Τα κόμματα που την συνιστούν συντηρητικά και εθνικιστικά και τα περισσότερα εξ αυτών ανήκουν στο ευρωκόμμα Patriots.eu. Διαθέτει 84 ευρωβουλευτές, κάτι που την καθιστά την τρίτη μεγαλύτερη σε πολιτική δύναμη ευρωομάδα, μετά το Ευρωπαϊκό Λαϊκό Κόμμα και τους Σοσιαλιστές.

Η ομάδα περιλαμβάνει σχεδόν όλα τα πρώην μέλη της Κοινοβουλευτικής Ομάδας Ταυτότητας και Δημοκρατίας. Η ομάδα θα μπορούσε, επίσης, να συντονίζει τις εργασίες των μελών της στο Ευρωπαϊκό Συμβούλιο και στο Συμβούλιο της Ευρωπαϊκής Ένωσης.

Στις 8 Ιουλίου 2024, ο Ζορντάν Μπαρντελά πρόεδρος της Εθνικής Συσπείρωσης της Γαλλίας, ορίστηκε ως πρόεδρος της ομάδας, μαζί με τους αντιπροέδρους, τον γραμματέα και τον Ταμία.

## Mέλη

### 10ο Ευρωπαϊκό Κοινοβούλιο

## Παραπομπές

Κατηγορία:Πολιτικές ομάδες Ευρωπαϊκού Κοινοβουλίου
Χειμερινοί Ολυμπιακοί Αγώνες 2034

Οι **Χειμερινοί Ολυμπιακοί Αγώνες του 2034**, επίσημα γνωστές ως οι **27οι Χειμερινοί Ολυμπιακοί Αγώνες**, και κοινώς ώς **Σολτ Λέικ Σίτι Γιούτα 2034** είναι μια διεθνής πολυ-αθλητική διοργάνωση που προγραμματίζεται να πραγματοποιηθεί από 10 έως 26 Φεβρουαρίου 2034.  

Είναι η δεύτερη φορά που θα διεξαχθούν οι Χειμερινοί Ολυμπιακοί Αγώνες στο Σολτ Λέικ Σίτι, έπειτα από τους αγώνες του 2002. Επίσης, είναι η 4η φορά που θα διεξαχθούν στις Ηνωμένες Πολιτείες και η 10η φορά που θα διεξαχθούν στις ΗΠΑ Ολυμπιακοί Αγώνες. 

Η πόλη επιλέχτηκε στην 142η Συνεδρίαση της ΔΟΕ στο Παρίσι της Γαλλίας, ενόψει των Αγώνων του 2024

## Διαδικασία Υποψηφιοτήτων

Η μοναδική πόλη που είχε καταθέσει υποψηφιότητα για τους Χειμερινούς Ολυμπιακούς Αγώνες του 2034, ήταν η Σολτ Λέικ Σίτι.

### Επιλογή Πόλης

Η απόφαση πάρθηκε στις 24 Ιουλίου του 2024, στην 142η σύσκεψη της ΔΟΕ, στο Παρίσι, Γαλλία, ενόψει των Αγώνων του 2024

## Χώροι υποδοχής
Η πλειοψηφία των σταδίων έχουν χρησιμοποιηθεί για τους Χειμερινούς Ολυμπιακούς Αγώνες 2002.

### Περιφέρεια [[Σολτ Λέικ Σίτι]]

* Στάδιο Ράις-Έκλες – Τελετή Έναρξης και Λήξης 
* Κέντρο Δέλτα  – Καλλιτεχνική Παγοδρομία, Γρήγορη Παγοδρομία Μικρής Πίστας
* Κέντρο Μάβερικ – Χόκεϊ επί πάγου 
* Ολυμπιακό Οβάλ Γούτας – Γρήγορη Παγοδρομία 
* Olympic Medals Plaza  – Ανάβαση

### Περιφέρεια Ότζντεν

* Weber County Ice Sheet  – Κέρλινγκ
* Snowbasin Resort – Αλπικό Σκί

### Περιφέρεια Βουνού

* Soldier Hollow – Δίαθλο, Σκι Αντοχής 
* Utah Olympic Park Track – Μπόμπσλεϊ, Σκέλετον, Λούτζ
* Utah Olympic Park Jumps – Άλμα με σκί, Βόρειο Σύνθετο
* Deer Valley Resort – Εναέριο, Moguls
* Utah Olympic Track – Κρός, Κρός Ελκήθρου, Σλάλομ πλαγιάς
* Park City – Μισό, Πλαγιά

### Άλλα

* Peaks Ice Arena – Χόκεϊ επί πάγου

## Παραπομπές


## Εξωτερικοί σύνδεσμοι
* 

 
 

2034
Κοινότητα Βώρων

Η **Κοινότητα Βώρων** είναι κοινότητα του Δήμου Φαιστού και της τέως Επαρχίας Πυργιωτίσσης στην Περιφερειακή Ενότητα Ηρακλείου της Κρήτης, η οποία προήλθε από τη διόρθωση του ονόματος της κοινότητας  Βόρρων και έχει έδρα τους Βώρους. Περιλαμβάνει μόνον την έδρα της. 

## Πληθυσμός

## Κοινοτάρχες Βώρων
μικρογραφία|378x378εσ|Η κοινότητα σε σχέση με τον δήμο.
Οι κάτωθι εκλέχθηκαν και υπηρέτησαν (ή υπηρετούν) ως πρόεδροί της:

## Παραπομπές


Κατηγορία:Δήμος Φαιστού
Κουμαραγκούπτα Α΄

Ο **Kουμαραγκούπτα Α΄** (γραφή Γκούπτα:  *Kου-μα-ρα-γκού-πτα*, π. 415 - 455) ήταν αυτοκράτορας της αυτοκρατορίας των Γκούπτα της Αρχαίας Ινδίας. Ήταν γιός του αυτοκράτορα Τσαντραγκούπτα Β΄ και της βασίλισσας Ντρουβαντέβι. Φαίνεται ότι διατήρησε τον έλεγχο της επικράτειας που κληρονόμησε, η οποία εκτεινόταν από το Γκουτζαράτ στα δυτικά ως την περιοχή της Βεγγάλης στα ανατολικά.

Ο Kουμαραγκούπτα Α΄ πραγματοποίησε μια θυσία ασβαμέντα, την οποία συνήθως εκτελούσε, για να αποδείξει την αυτοκρατορική κυριαρχία, αν και δεν υπάρχουν συγκεκριμένες πληροφορίες σχετικά με τα στρατιωτικά του επιτεύγματα. Με βάση τις επιγραφικά και νομισματικά τεκμήρια, μερικοί σύγχρονοι ιστορικοί έχουν θεωρήσει, ότι μπορεί να υπέκυψε τους Αουλικάρας της κεντρικής Ινδίας και τους Τραϊκουτάκας της δυτικής Ινδίας. Το Ναλάντα μαχαβιχάρα πιθανότατα κτίστηκε κατά τη διάρκεια της βασιλείας του.

Η επιγραφή του κίονα Μπιτάρι δηλώνει, ότι ο διάδοχός του Σκανταγκούπτα αποκατέστησε τις απώλειες της οικογένειας Γκούπτα, γεγονός που οδήγησε σε υποθέσεις, ότι κατά τα τελευταία του χρόνια ο Κουμαραγκούπτα υπέστη ήττες, πιθανότατα κατά των Πουσγιαμίτρας ή των Ούνων. Ωστόσο, αυτό δεν μπορεί να ειπωθεί με βεβαιότητα, και η κατάσταση που περιγράφεται στην επιγραφή Μπιτάρι μπορεί να ήταν το αποτέλεσμα γεγονότων, που συνέβησαν μετά το τέλος του.

μικρογραφία|200εσ|Επιγραφή του κίονα Μπιλσάντ του Kουμαραγκούπτα, το έτος 96ο της εποχής Γκούπτα (415-416).

[μικρογραφία|200εσ|Νόμισμα του Κουμαραγκούπτα Α΄, τύπου "τοξότη". Εμπρός όψη: ο βασιλιάς Κουμαραγκούπτα Α΄ με φωτοστέφανο, κρατά βέλος και τόξο με το λάβαρο του [Γκαρούντα πίσω, επιγρ. σε βράχμι: 17x17εσ12x12εσ12x12εσ *Κου-μα-ρα* κάθετα δεξιά. Πίσω όψη: η θεά Λάκσμι κάθεται απέναντι από έναν ανοιχτό λωτό, κρατώντας διάδημα και λωτό. Περί το 415-455.]]

μικρογραφία|200εσ|Περιστρεφόμενο με επιγραφή αφιερωμένη στο έτος 117ο των Γκούπτα, που χρονολογείται από τη βασιλεία του Kουμαραγκούπτα Α¨.

[μικρογραφία|200εσ|Αργυρό νόμισμα του Kουμαραγκούπτα.<br />Εμπρός όψη: προτομή του βασιλιά Κουμαραγκούπτα με πίλο διακοσμημένο με ημισελίνους. Πίσω όψη: το πτηνό [Γκαρούντα, γύρω του επιγρ. σε βράχμι "Παράμα-μπαγκαβάτα ρατζαντιράτζα σρι Κουμαραγκούπτα Μαχεντραντίτγια" ("Ο πιο αφοσιωμένος βασιλιάς βασιλέων Κουμαργαγκούπτα Μαχεντραντίτγια").]]

μικρογραφία|200εσ|Νόμισμα του Kουμαραγκούπτα Α΄. Εμπρός όψη: ελέφαντας με αναβάτη, επιγρ. "Ο Κουμαραγκούπτα, που κατέστρεψε τους εχθρούς του και προστάτευσε τους υποτελείς βασιλείς του, είναι νικητής επάνω στους εχθρούς του".

μικρογραφία|200εσ|Ο Κουμαραγκούπτα σε νόμισμα στον τύπο του ιππέα. Περί το 415-455.

[μικρογραφία|100εσ|Ένα λίνγκα αφιερωμένο στο 117ο έτος της εποχής Γκούπτα, κατά την περίοδο της βασιλείας του Κουμαραγκούπτα Α΄, από το Καραμντάντα, επαρχία Γκόντα, Ουτάρ Πραντές. [Μουσείο Λάκνοου.]]

## Αναφορές

### Βιβλιογραφία
* 
* 
* 
* 
* 
* 
* 
*  

## Εξωτερικές συνδέσεις
* Ετικέτες του Kumaragupta I

ΚΑτηγορία:Αυτοκρατορία των Γκούπτα
Ραμαγκούπτα

Ο **Ραμαγκούπτα,** Rāma-gupta (βασ. π. στα τέλη του 4ου αι.), σύμφωνα με το Σανσκρητικό έργο *[[Devichandraguptam|Ντεβι-τσαντραγκούπταμ]]*, ήταν αυτοκράτορας των Γκούπτα στη βόρεια Ινδία. Τα επιζώντα κομμάτια του έργου, σε συνδυασμό με άλλα λογοτεχνικά στοιχεία, υποδηλώνουν ότι συμφώνησε να παραδώσει τη γυναίκα του Ντρουβαντέβι σε έναν εχθρό των Σάκα. Ωστόσο, ο αδελφός του Τσαντραγκούπτα Β΄ σκότωσε τον εχθρό Σάκα, και αργότερα τον εκθρόνισε, και νημφέυτηκε τη Ντρουβαντέβι.

Η επίσημη γενεαλογία των Γκούπτσ δεν αναφέρει τον Ραμαγκούπτα, και ως εκ τούτου, η ιστορικότητα της αφήγησης του *Ντεβιτσαντραγκούπταμ* συζητείται. Αρκετές άλλες πηγές αναφέρονται στα γεγονότα που αναφέρονται στο έργο, αλλά αυτές οι πηγές δεν αναφέρουν τον Ραμαγκούπτα με το όνομα, και μπορεί να βασίζονται στο ίδιο το έργο. Τρεις μη χρονολογημένες επιγραφές, γραμμένες με ποικιλία γραφών Γκούπτα που ανακαλύφθηκαν στην κεντρική Ινδία, αναφέρουν έναν βασιλιά που ονομάζεται Ραμαγκούπτα: αυτό φαίνεται να πιστοποιεί την ύπαρξη ενός αυτοκράτορα των Γκούπτα που ονομαζόταν Ραμαγκούπτα, αν και δεν αποδεικνύει οριστικά την ιστορικότητα της ιστορίας του *Ντεβιτσαντραγκούπτα*. Μερικά νομίσματα που ανακαλύφθηκαν στην κεντρική Ινδία έχουν επίσης αποδοθεί στον Ραμαγκούπτα, αλλά αυτή η αποδοχή δεν έχει γίνει ομόφωνα αποδεκτή από τους σύγχρονους ιστορικούς.

## Αναφορές

### Βιβλιογραφία
* 
* 
* 
* 
* 
* 
* 
* 
* 
* 
* 

Κατηγορία:Αυτοκρατορία των Γκούπτα
KaTeX

Η **KaTeX** είναι μια βιβλιοθήκη JavaScript για την εμφάνιση μαθηματικών τύπων σε περιηγητές ιστού. Δίνει ιδιαίτερη έμφαση στο να είναι γρήγορο και εύκολο στη χρήση.

Αρχικά αναπτύχθηκε από την Khan Academy, και έγινε ένα από τα πέντε κορυφαία trending projects στο GitHub τον Σεπτέμβριο του 2014.

## Χαρακτηριστικά
Η απόδοση των μαθηματικών KaTeX ισχυρίζεται ότι παρέχει:

* Ταχύτητα: Αποδίδει τα μαθηματικά του χωρίς να χρειάζεται να γίνει reflow η σελίδα.
* Ποιότητα εκτύπωσης: Η διάταξή του βασίζεται στο TeX.
* Αυτοπεριεχόμενο: Δεν εξαρτάται σε άλλες βιβλιοθήκες, επομένως μπορεί να χρησιμοποιηθεί εύκολα.
* Δυνατότητα απόδοσης από την πλευρά του διακομιστή: έχει την επιλογή δημιουργίας HTML στον διακομιστή (έτσι, για παράδειγμα, μπορεί κανείς να προ-αποδόσει εκφράσεις χρησιμοποιώντας το Node.js και να τις στείλει ως απλή HTML).

Το KaTeX υλοποιεί ένα μικρότερο υποσύνολο των δυνατοτήτων της LaTeX από τη MathJax.

## Δείτε επίσης
* MathJax
* MathML

## Παραπομπές

## Εξωτερικοί σύνδεσμοι

* 
* "KaTeX is a (partial) alternative to (some of) MathJax"
* "KaTeX - a new way to display math on the Web"
* Σύγκριση μεταξύ KaTeX-MathJax 
Κατηγορία:Βιβλιοθήκες JavaScript
Σκανταγκούπτα

Ο **Σκανταγκούπτα** (γραφή Γκούπτα: Σκα-ντα-γκού-πτα,  βασ. π. 455 - 467) ήταν ένας αυτοκράτορας των Γκούπτα στη βόρεια Ινδία. 15x15εσ15x15εσ14x14εσ19x19εσΗ δική του επιγραφή στη στήλη του Βιτάρι δείχνει, ότι αποκατέστησε την εξουσία των Γκούπτα νικώντας τους εχθρούς του, οι οποίοι μπορεί να ήταν επαναστάτες ή ξένοι εισβολείς. Απέτρεψε την εισβολή των Ινδο-Εφθαλτών Ούνων (γνωστών ως Χούνας στην Ινδία), πιθανότατα τους Κιδαρίτες Ούνους. Φαίνεται ότι διατήρησε τον έλεγχο της επικράτειας  υπου κληρονόμησε, και θεωρείται γενικά ο τελευταίος από τους μεγάλους αυτοκράτορες των Γκούπτα. Η γενεαλογία των Γκούπτα μετά από αυτόν δεν είναι σαφής, αλλά πιθανότατα τον διαδέχτηκε ο Πουρουγκούπτα, ο οποίος φαίνεται να ήταν ο μικρότερος ετεροθαλής αδελφός του.

μικρογραφία|200εσ|Επιγραφή σε Μάντρα στον κίονα Καχάουμ.


Αρχείο:Gupta_Kings._Skandagupta._AD_455-467.jpg|Νομίσματα του Σκανταγκούπτα (455-467), στο στυλ των Δυτικών Σατραπών.
Αρχείο:Skandagupta_Kramaditya_Circa_455-467_CE.jpg|Νομίσματα του Σκανταγκούπτα Κραμαντίτγια με το πρόσωπο του Γκαρούντα.

Αρχείο:Gold_dinar_of_Skandagupta.jpg|εναλλ.=Gold dinar of Skandagupta.|Χρυσό ντινάρ του Σκανταγκούπτα.


## Αναφορές

### Βιβλιογραφία
* 
* 
* 
* 
* 
* 

## Περαιτέρω ανάγνωση
* Σινγκ, Τζάι Πρακασ (1976) Ιστορία και νομίσματα του Σκανταγκούπτα Κραμαδίτια, Βερανάσι:Το Τμήμα Αρχαίας Ινδικής Ιστορίας, Πολιτισμού & Αρχαιολογίας, Ινδού Πανεπιστήμιο του Μπαναράς.

## Εξωτερικοί σύνδεσμοι

* Η επιγραφή του πυλώνα Bhitari του Skandagupta
* Η επιγραφή του Σκαντάγκουπτα στο πέτρινο πυλώνα του Μπίχαρ
* Η επιγραφή του βράχου του Τζουνάγκαντ του Σκανταγκούπα
* Εργασία του Σκαντάγκουπτα

Κατηγορία:Αυτοκρατορία των Γκούπτα
Ναρασιμαγκούπτα

Ο **Ναρασιμαγκούπτα** (γραφή Γκούπτα: 12x12εσ12x12εσ23x23εσ24x24εσ14x14εσ19x19εσ *Nα-ρα-σι-νχα-γκού-πτα*)  **Μπαλαντίτγια** ήταν αυτοκράτορας των Γούπτα από το 495 έως το 530. Ήταν γιος του Πουρουγκούπτα και πιθανότατα ο διάδοχος του Μπουνταγκούπτα.

## Η ήττα των Ούννων
Σύμφωνα με τον κινέζικο μοναχό Ξουανζάνγκ, ο Ναρασιμαγκούπτα έπρεπε να αποδώσει φόρο τιμής στον βασιλιά των Ούννων Μιχιρακούλα.

Τέλος, ο Μπαλαντίτγια μαζί με τον Γιασοντάρμαν του Μάλβα πιστώνεται ότι απομάκρυνε τους Άλτσον Ούννους από τις πεδιάδες της Βόρειας Ινδίας, σύμφωνα με τον κινέζικο μοναχό Ξουανζάνγκ. Σε μια φανταστική αφήγηση, ο Ξουανζάνγκ, ο οποίος έγραψε ένα αιώνα αργότερα, το 630, αναφέρει ότι ο Mιχιρακούλα είχε κατακτήσει όλη την Ινδία εκτός από ένα νησί, όπου ο βασιλιάς του Μαγκάντα που ονομάζεται Μπαλντίτγια (ο οποίος θα μπορούσε να είναι ο κυβερνήτης των Γκούπτα Nαρασιμαγκούπτα Μπαλαντίτγια) κατέφυγε, αλλά ότι ο Mιχιρακούλα τελικά συνελήφθη από τον Ινδό βασιλιά, ο οποίος αργότερα έσωσε τη ζωή εκείνου. Ο Μιχιρακούλα, όπως λέγεται, επέστρεψε στο Κασμίρ για να ανακτήσει τον θρόνο.

Ο κυβερνήτης του Ναρασιμαγκούπτα στη Μάλβα, ο Μπανουγκούπτα, μπορεί επίσης να είχε εμπλακεί σε αυτή τη σύγκρουση.

## Φιλανθρωπία [[σραμάνα]]
Οι Γκούπτα ήταν παραδοσιακά μια Ινδουιστική δυναστεία. Ο Ναρασιμαγκούπτα Μπαλαντίτγια, ωστόσο, σύμφωνα με τον σύγχρονο συγγραφέα Παραμάρθα, μεγάλωσε υπό την επιρροή του Μαχαγιάνα φιλοσόφου, Βασουμπάντου. Έκτισε ένα σανγκαράμα στη Ναλάντα και επίσης ένα βιχάρα ύψους 91 μ. με ένα άγαλμα του Βούδα μέσα, το οποίο, σύμφωνα με τον Ξουανζάνγκ, μοιάζει με το "μεγάλο βιχαρά που κτίστηκε κάτω από το δένδρο Μπόντι". Σύμφωνα με το *[[Μαντζουσρίμιουλακάλπα|Μαντζουσριμιουλακάλπα]]* (π. το 800), ο βασιλιάς Ναρασιμαγκούπτα έγινε Βουδιστής μοναχός, και εγκατέλειψε τον κόσμο μέσω του διαλογισμού (Ντγιάνα).

Ο κινέζος μοναχός Ξουανζάνγκ σημείωσε επίσης ότι ο γιος τού Μπαλαντίτγια, Βάτζρα, ο οποίος ανέθεσε επίσης ένα σανγκαράμα, "έχει μια καρδιά σταθερή στην πίστη". 

Η πήλινη σφραγίδα του βρέθηκε στη Ναλάντα: το όνομα της συζύγου του που αναφέρεται στη σφραγίδα της Ναλάντα, είναι Σριμιτραντέβι. Τον διαδέχτηκε ο γιος του, Κουμαραγκούπα Γ΄.

## Νομισματοκοπία

Αρχείο:Narasimhagupta_Baladitya_Circa_495-530_CE.jpg|εναλλ.=Coin of Narasimhagupta Baladitya, circa 495-530 CE.|Νόμισμα του Ναρασιμαγκούπτα, π. 495-530.

Αρχείο:Nalanda_clay_seals_of_Narasimhagupta.jpg|Πήλινες σφραγίδες από τη Ναλάντα, του Ναρασιμαγκούπτα.

Αρχείο:Toramana_gold_coin_circa_490-515.jpg|Ένα χρυσό νόμισμα του βασιλιά των Άλτσον Ούννων, Ταραμάνα, με τη Λάκσμι στην πίσω όψη (π. 490-515), εμπνευσμένο από νομίσματα των Γκούπτα, όπως εκείνα του Ναρασιμαγκούπτα.  


## Αναφορές

## Πηγές
* 

Κατηγορία:Αυτοκρατορία των Γκούπτα
Πουρουγκούπτα

Ο **Πουρουγκούπτα** (γραφή Γκούπτα: 16x16εσ12x12εσ14x14εσ22x22εσ Που-ρα-γκού-πτα, σανσκρητικά: पुरुगुप्त) (βασ. 467-473) ήταν ένας αυτοκράτορας  των Γούπτα στη βόρεια Ινδία. Ο Πουρουγκούπτα ήταν γιος του αυτοκράτορα Κουμαραγκούπτα Α΄ από τη σύζυγό του Ανανταντέβι. Διαδέχτηκε τον ετεροθαλή αδελφό του Σκανταγκούπτα. Δεν έχει βρεθεί καμία επιγραφή τού Πουρουγκούπτα μέχρι στιγμής. Είναι γνωστός από την αργυρο-χάλκινη σφραγίδα στο Βιτάρι του εγγονού του Κουμαραγκούπτα Γ΄ και τις σφραγίδες από λάσπη στη Ναλάντα των γιων του Νρασιμχαγκούπτα και Μπουδαγκούπτα και του εγγονού του Κουμαραγκούπττα Γ΄. Από την επιγραφή της εικόνας του Σαρανάθ Βούδα, καταλήγουμε στο συμπέρασμα ότι τον διαδέχτηκε ο Κουμαραγκούπτα Β΄.  Σύμφωνα με τον Χόρνελ και τον Ραγιτσαουντάργι, ο Πρακασαντίτγια ήταν ένας άλλος τίτλος του Πουρουγκούπτα, αν και αυτό έχει τώρα απορριφθεί από τον Πάνκατζ Τάντον, ο οποίος έχει δείξει οριστικά ότι ο Πρακασαντίτγια ήταν ο Ούννος βασιλιάς Τοραμάνα. 
[αριστερά|μικρογραφία|Η από τη Ναλάντα πήλινη σφραγίδα του [Βιχνουγκούπα (Αυτοκρατορία του Γκουπτά)|Βισνουγκούπτα. Η σφραγίδα δηλώνει ότι ο Βισνουγκούπτα ήταν γιος του Κουμαραγκούπτα (Γ΄), και εγγονός του Πουρουγκούπτα.]]

## Αναφορές σε πηγές

Κατηγορία:Αυτοκρατορία των Γκούπτα
Κουμαραγκούπτα Γ΄

Ο **Κουμαραγκούπτα Γ΄** (γραφή Γκούπτα: 17x17εσ12x12εσ12x12εσ12x12εσ19x19εσ *Κου-μα-ρα-γκου-πτα*) ήταν ένας μεταγενέστερος αυτοκράτορας των Γκούπτα. Διαδέχτηκε τον πατέρα του Ναρασιμαγκούπτα περί το 530.

Η αργυρή-πήλινη σφραγίδα του ανακαλύφθηκε στο Βιτάρι (επαρχία Γκαζίπουρ, Ουτάρ Πραντές) το 1889, όπου αναφέρονται τα ονόματα τού πατέρα του Ναρασιμαγκούπτα και τού πάππου του Πουρουγκούπτα. Η σφραγίδα τού Kουμαραγκούπτα Γ΄ επέτρεψε την διευκρίνιση της γενεαλογίας των μεταγενέστερων βασιλέων των Γκούπτα: έδωσε τα ονόματα τριών βασιλέων Γκούπτα, που ήταν μέχρι τώρα άγνωστα: Πουρουγκούπτα, Nαρασιμαγκούπτα και Kουμαραγκούπτα Β΄.

Μια πήλινη σφραγίδα του ανακαλύφθηκε από τη Ναλάντα, η οποία αναφέρει επίσης τον πατέρα και τον πάππο του. Η πήλινη σφραγίδα στη Ναλάντα τού Κουμαραγκούπτα Γ΄ αναφέρει τον Πουρουγκούπτα ως τον γιο του Kουμαραγκούπτα Α΄ από τη σύζυγό του Ανανταντέβι.

Η αυτοκρατορία των Γκούπτα μειώθηκε κατά τη διάρκεια της κυριαρχίας του και των μεταγενέστερων βασιλέων. Έπρεπε να αντιμετωπίσει τον Γιασοντάρμαν, τον κυβερνήτη των Aουλικάρα της Μάλβα, που είχε νικήσει τον βασιλιά των Ούννων Mιχιρακούλα στο Σοντάνι και κατακτούσε τη Βόρεια Ινδία. Ο Τζ. Λ. Τζάιν θεωρεί ότι ο Κουμαραγκούπτα Γ΄ σκοτώθηκε κατά τη διάρκεια αυτής της σύγκρουσης, γύρω στο 530, και ο πατέρας τού Κουμαραγκούπτα Γ΄, ο Ναρασιμαγκούπτα, αυτοκτόνησε, όταν άκουσε τις ειδήσεις. Τον διαδέχτηκε ο γιος του Βισνουγκούπτα.


Αρχείο:Nalanda_clay_seal_of_Vishnugupta.jpg|Η πήλινη σφραγίδα στη Ναλάντα του Βισνουγκούπτα δηλώνει ότι ο Βισνουγκούπτα ήταν γιος του Κουμαραγκούπτα Γ΄ και εγγονός τουΠουρουγκούπτα.

Αρχείο:Nalanda_clay_seal_of_Kumaragupta_III.jpg|Από τη Ναλάντα πήλινες σφραγίδες του Kουμαραγκούπτα Γ΄.


## Αναφορές

## Εξωτερικές συνδέσεις
* http://www.gloriousindia.com/profiles/Kumaragupta_III

Κατηγορία:Αυτοκρατορία των Γκούπτα
Βισνουγκούπτα

Ο **Βισνουγκούπτα** Καντραντίτγια (γραφή Γκούπτα: 16x16εσ14x14εσ15x15εσ14x14εσ19x19εσ *Vi-ṣ-ṇu-gu-pta*, σανσκρητικά: विष्णुगुप्त) ήταν ένας από τους λιγότερο γνωστούς βασιλείς της αυτοκρατορίας των Γκούπτα. Γενικά θεωρείται ο τελευταίος αναγνωρισμένος βασιλιάς της αυτοκρατορίας αυτής. Η βασιλεία του διήρκεσε 10 χρόνια, από το 540 έως το 550. Από το θραύσμα της πήλινης σφραγίδας που ανακαλύφθηκε στη Ναλάντα κατά τη διάρκεια των ανασκαφών του 1927-28, αποκαλύπτεται ότι ήταν γιος τού Κουμαραγκούπτα Γ΄ και εγγονός τού Ναρασιμαγκούπτα.

Άλλο τεκμήριο είναι η επιγραφή από τη χάλκινη πλακέτα στο Νταμοντάπουρ, στην οποία κάνει μια δωρεά γης στην περιοχή του Κοτιβάρσα (στο Μπανγκάρ της Βεγγάλης) το 542/543. Αυτό ακολουθεί την κατοχή του μεγαλύτερου τμήματος της βόρειας και κεντρικής Ινδίας από τον κυβερνήτη της Αουλικάρα, Γιασοντάρμαν, γύρω στο 532.

Σύμφωνα με μια σφραγίδα στη Ναλάντα, ο Βισνουγκούπτα ήταν γιος τού Κουμαραγκούπτα Γ΄ και εγγονός τού Πουρουγκούπτα.


Αρχείο:Nalanda_clay_seal_of_Vishnugupta.jpg|Η από τη Ναλάντα πήλινη σφραγίδα του Βισνουγκούπτα. Η σφραγίδα δηλώνει ότι ο Βισνουγκούπτα ήταν γιος του Κουμαραγκούπτά Γ΄, και εγγονός του Πουρουγκούπτα.

Αρχείο:Damodarpur_copper_plate_of_Vishnugupta_Year_224_=_542-543_CE.jpg|Η χάλκινη πλακέτα από το Νταμοντάρπουρ του Βισνουγκούπτα, έτος 224ο, δηλ. 542-543.


## Βλέπε επίσης
* Μαγκάντα
* Ύστερη δυναστεία των Γκούπτα

## Αναφορές

Κατηγορία:Αυτοκρατορία των Γκούπτα
Κοινότητα Γρηγορίας

Η **Κοινότητα Γρηγορίας** είναι κοινότητα του Δήμου Φαιστού και της τέως Επαρχίας Πυργιωτίσσης στην Περιφερειακή Ενότητα Ηρακλείου της Κρήτης, η οποία συστάθηκε με την απόσπαση του οικισμού  Γρηγοριά από την κοινότητα Μαγαρικαρίου και τον ορισμό του ως έδρα της. Περιλαμβάνει σήμερα μόνον την έδρα της.

## Πληθυσμός

## Κοινοτάρχες Γρηγορίας
Οι κάτωθι εκλέχθηκαν και υπηρέτησαν (ή υπηρετούν) ως πρόεδροί της:

## Παραπομπές


Κατηγορία:Δήμος Φαιστού
Νταταντέβι

Η **Νταταντέβι**, χίντι: *Dattadevi* ήταν η σύζυγος του βασιλιά Σαμουντραγκούπτα.   Ήταν μητέρα τού γιου τού Σαμουντραγκούπτα και διάδοχου του, Τσαντραγκούπτα Β΄.

## Βιογραφία
Ήταν πιθανότατα παντρεμένη με τον Σαμουντραγκούπτα κατά τη διάρκεια της εκπαιδευτικής του σταδιοδρομίας. Ο Χαρισένα, ο αυλικός ποιητής και στενός φίλος του Σαμουντραγκούπτα, έπαιξε σημαντικό ρόλο στον γάμο τού Σαμουνταργκούπτα με τη Νταταντέβι.  Περιγράφεται ως "ενάρετη και πιστή σύζυγος" σε μια επιγραφή του Έραν.  Προερχόταν από την φυλή Aμπίρα.

## Αναφορές

Κατηγορία:Αυτοκρατορία των Γκούπτα
Κοινότητα Σίβα Πυργιωτίσσης

Η **Κοινότητα Σίβα** είναι κοινότητα του Δήμου Φαιστού και της τέως Επαρχίας Πυργιωτίσσης στην Περιφερειακή Ενότητα Ηρακλείου της Κρήτης, η οποία συστάθηκε το 1925 με το ΦΕΚ 27Α - 31/01/1925 και έδρα τον οικισμό Σίββας (αρχική γραφή του Σίβα). Περιλαμβάνει μόνον την έδρα της. 

## Πληθυσμός

## Κοινοτάρχες
Οι κάτωθι εκλέχθηκαν και υπηρέτησαν (ή υπηρετούν) ως πρόεδροί της:
μικρογραφία|342x342px|Η κοινότητα σε σχέση με τον δήμο.

## Παραπομπές


Κατηγορία:Δήμος Φαιστού
Βαϊνγιαγκούπτα

Ο **Βαϊνγιαγκούπτα** (Σανσκριτικά: वैन्यगुप्त) ήταν ένας από τους λιγότερο γνωστούς βασιλείς της αυτοκρατορίας των Γκούπτα. 

Είναι γνωστός από το τμήμα σφραγίδας από πηλό, που ανακαλύφθηκε στη Ναλάντα και την επιγραφή της χάλκινης πλάκας Γκουναϊγκάρ, που χρονολογείται από τηο έτος 188 της εποχής Γκούπτα (507). Ο Π. Σ. Ματζούμνταρ τον θεωρεί γιο του Πουρουγκούπτα. Στην πήλινη σφραγίδα της Ναλάντα αναφέρεται ως *μαχαράτζαντιράτζα* (μέγας βασιλεύς βασιλέων) και ως *παραμαμπαγκαβάτα* (αφοσιωμένος λάτρης του Βισνού), ενώ η επιγραφή του Γκουναϊγκάρ στη χάλκινη πλάκα τον αναφέρει ως *μαχαράτζα* (μέγας βασιλεύς) και ως *μπαγκαβάν μαχαντέβα παντανουντγιάτο* (λάτρης του Σίβα).
αριστερά|μικρογραφία|Η πήλινη σφραγίδα από τη Ναλάντα του Βαϊνγιαγκούπτα.
Ο Βαϊνιαγκούπτα έκανε την πρώτη κατασκευή του ναού του Κάσι Βισουανάθ μεταξύ 500 - 508, κατά τη διάρκεια τής βασιλείας του.

## Ταυτοποίηση
Οι ιστορικοί έμαθαν για τον Βαϊνγιαγκούπτα μετά την ανακάλυψη της πήλινης σφραγίδας της Ναλάντα, της χάλκινης πλάκα του Γκουναϊγκάρ και των νομισμάτων που ανήκουν στην βασιλεία του. Τα αντικείμενα δεν περιέχουν ούτε το όνομα τού πατέρα του, ούτε το όνομα τού πάππου του. Σύμφωνα με τον Ρ. Σ. Mατζουμντάρ, ο πατέρας του Βαϊνγιαγκούπτα ήταν ο Πουρουγκούπτα. Η χάλκινη πλάκα του Γκουναϊγκάρ αναφέρει έναν Βαϊνγιαγκούπτα να δωρίζει γη σε ένα βουδιστικό μοναστήρι στο Γκουναΐγκάρ. Ο Ματζουμντάρ και ο Ν.Σ. Γκανγκούλι μεταξύ άλλων πιστεύουν, ότι ο Βαϊνγιαγκούπτα που αναφέρεται στη χάλκινη πλάκα Γκουναϊγκάρ είναι ο ίδιος ο Βαϊνγιαγκούπτα της πήλινης σφραγίδας της Ναλάντα, ο οποίος ήταν ηγεμόνας της αυτοκρατορίας των Γκούπτα. Ωστόσο, ο Βαϊνγιαγκούπτα της χάλκινης πλάκας του Γκουναϊγκάρ είναι ένας πιστός του Σίβα, και ο Βαϊνγιαγκούπτα της σφραγίδας της Ναλάντα είναι ένας λάτρης του Βισνού.

## Η βασιλεία του
Ο Βαϊνγιαγκούπτα ανέβηκε στον θρόνο το π. 507. Σύμφωνα με τη σφραγίδα της Ναλάντα, ο τίτλος του ήταν *μαχαράτζαντιράτζα*. Ωστόσο, σύμφωνα με την πλάκα Γκουναϊγκάρ, ο τίτλος του ήταν απλά *μαχαράτζα*.

## Σημειώσεις

## Αναφορές
* 
* 

Κατηγορία:Αυτοκρατορία των Γκούπτα
Κουμαραγκούπτα Β΄

Ο **Κουμαραγκούπτα Β΄** (γραφή Γκούπτα: 17x17εσ12x12εσ12x12εσ12x12εσ19x19εσ *Kου-μα-ρα-γκού-πτα*)  Κραμαντίτγια ήταν αυτοκράτορας των Γκούπτα. Μια εικόνα του Γκαουτάμα Βούδα στο Σάρναθ σημειώνει, ότι διαδέχτηκε τον Πουρουγκούπτα, ο οποίος πιθανότατα ήταν ο πατέρας του. Τον ίδιο τον διαδέχτηκε ο Μπουνταγκούπτα (γιος του Πουρουγκούπτα).

Πολλά αγάλματα του όρθιου Βούδα, αντιπροσωπευτικά της τέχνης των Γκούπτα, είναι γνωστά από τη βασιλεία του Κουμαραγκούπτα Β΄, τώρα στο Μουσείο Σάρναθ.


Αρχείο:Buddha,_standing_under_umbrella,_inscribed_Gift_of_Abhayamira_in_154_GE_474_CE_in_the_reign_of_Kumaragupta_II.jpg|Ο Βούδας, που στέκεται κάτω από μια ομπρέλα *[[Τσάτρα (τρεμβάκι)|Τσάτρα]]*, έχει επιγραφή: "Δώρα του Aμπαγιαμίρα το 154 εποχής Γκούπτα" (474) κατά την βασιλεία του Kουμαραγκούπτα Β΄. Μουσείο Σάρναθ.

Αρχείο:Buddha,_standing,_inscribed_Gift_of_Abhayamira_in_154_GE_474_CE_in_the_reign_of_Kumaragupta_II_Sarnath_Museum.jpg|Ο Βούδας, όρθιος, με επιγραφή: "Δώρα του Aμπραμίρα το 154 Εποχής Γκούπτα" (474) κατά την βασιλεία του Kουμαραγκούπτα Β΄. Μουσείο Σάρναθ.

Αρχείο:Buddha_inscription_of_Kumaragupta_in_Gupta_Era_154.jpg|Επιγραφή στο άγαλμα του Βούδα που χρονολογείται το έτος 154 της εποχής Γκούπα, κατά την περίοδο της βασιλείας τού Κουμαραγκούπτα, με μεταγραφή και αγγλική μετάφραση.


## Αναφορές

Κατηγορία:Αυτοκρατορία των Γκούπτα
Χουσεΐν Καμήλ της Αιγύπτου

Ο σουλτάνος **Χουσεΐν Καμήλ,** αιγυπτιακό αραβικά: السلطان حسين كامل (21 Νοεμβρίου 1853 - 9 Οκτωβρίου 1917) ήταν ο σουλτάνος της Αιγύπτου από 19 Δεκεμβρίου 1914 έως 9 Οκτωβρίου 1917, κατά τη διάρκεια του Βρετανικού προτεκτοράτου στην Αίγυπτο. Ήταν το πρώτο άτομο που έλαβε τον τίτλο του σουλτάνου της Αιγύπτου, από τη δολοφονία του σουλτάνου Τουμάν Β΄ από τους Οθωμανούς το 1517, όταν κατέκτησαν την Αίγυπτο.

## Βιογραφία
Ο Χουσεΐν Καμήλ ήταν ο δεύτερος γιος του χεδίβη Ισμαήλ Πασά, ο οποίος κυβερνούσε την Αίγυπτο από το 1863 έως το 1879. Αυτοανακηρύχθηκε σουλτάνος της Αιγύπτου στις 19 Δεκεμβρίου 1914, αφού οι βρετανικές δυνάμεις κατοχής είχαν ανατρέψει τον ανιψιό του, τον χεδίβη Αμπάς Β΄, στις 5 Νοεμβρίου 1914. Παρόλο που παρουσιάστηκε ως η αποκατάσταση του προ-οθωμανικού Αιγυπτιακού σουλτανικού καθεστώτος, το νεοσυσταθέν σουλτανικό καθεστώς της Αιγύπτου θα ήταν ένα βρετανικό προτεκτοράτο, με την ουσιαστική πολιτική και στρατιωτική εξουσία να έχει αποκτηθεί από Βρετανούς αξιωματούχους. Αυτό έφερε τέλος στην Οθωμανική επικυριαρχία κατά τον νόμο επί της Αιγύπτου, η οποία είχε γίνει σε μεγάλο βαθμό ονομαστική μετά την κατάληψη της εξουσίας  από τον Μεχμέτ Αλή Πασά το 1805.
[μικρογραφία|Ο τάφος του σουλτάνου Χουσεΐν Καμήλ στο [Τζαμί Αλ Ριφαΐ στο Κάιρο.]]
Μετά το τέλος τού Χουσεΐν Καμήλ, ο μοναδικός γιος του, ο πρίγκιπας Καμάλ ελ Ντίνε Χουσεΐν, αρνήθηκε την διαδοχή, και ο αδελφός τού Χουσεΐν Καμήλ, ο Αχμέντ Φουάντ ανέβηκε στον θρόνο ως Φουάντ Α΄. Στην αρχή του μυθιστορήματος του Ναγκουΐμπ Μαχφούζ *Περίπατος στο Παλάτι*, ο Αχμέτ Αμπντ αλ Τζαουάντ λέει "Τι καλός άνθρωπος είναι ο πρίγκιπας Καμάλ ελ Ντίνε Χουσεΐν!

Στερεοσκοπικές φωτογραφίες της τελετής στέψης και της κηδείας του σουλτάνου Χουσεΐν είναι διαθέσιμες στην "Ψηφιακή Βιβλιοθήκη Ειδικών Συλλογών και Σπανίων Βιβλίων" του Αμερικανικού Πανεπιστημίου στο Κάιρο.

## Τιμές
μικρογραφία|250x250εσ|Αργυρό νόμισμα: 20 κιρς του σουλτανάτου της Αιγύπτου, που κόπηκαν κατά τη διάρκεια της βασιλείας του Χουσεΐν Καμήλ. Κόπηκε το 1916 στη Βομβάη.

## Παραπομπές


## Εξωτερικοί σύνδεσμοι
* 
* Στερεόσκοπα των πορείων στέψης και ταφής του Χουσεΐν Καμελ

Κατηγορία:Μονάρχες της Αιγύπτου
Κατηγορία:Δυναστεία του Μεχμέτ Αλή
Ζίνι

Ο **Αμπροζίνι Αντόνιο Καμπάσα Σαλβαντόρ** (*Ambrosini António Cabaça Salvador*, 3 Ιουλίου 2002), κοινώς **Ζίνι** (*Zini*), είναι Ανγκολέζος επαγγελματίας ποδοσφαιριστής που παίζει στην ΑΕΚ και την εθνική ομάδα της Ανγκόλας στη θέση του επιθετικού.

Το 2023 αποκτήθηκε από την ΑΕΚ, με την οποία έχει αγωνιστεί, τόσο στην πρώτη, όσο και στη δεύτερη ομάδα. Έχει κατακτήσει ένα πρωτάθλημα (2022-23) και ένα κύπελλο Ελλάδας (2022-23). Το 2024 παραχωρήθηκε δανεικός στον Λεβαδειακό. Μετά τη λήξη του δανεισμού του τον Ιούνιο του 2025 επέστρεψε στην ΑΕΚ. Τον Οκτώβριο του ίδιου έτους ανανέωσε το συμβόλαιό του μέχρι το 2029.

Από το 2021 παίζει στην εθνική ομάδα της Ανγκόλας, με την οποία συμμετείχε στο Κύπελλο Εθνών Αφρικής 2023.

## Παραπομπές


Κατηγορία:Ανγκολανοί ποδοσφαιριστές
Κατηγορία:Ποδοσφαιριστές Εθνικής Ανγκόλας
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Σούπερ Λιγκ 2 Ελλάδας
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Ποδοσφαιριστές Λεβαδειακού
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές Κυπέλλου Εθνών Αφρικής 2023
Τουσούν Πασάς

Ο **Τουσούν Πασάς,** οθωμανικά: طوسون پاشا, : طوسون باشا, τουρκικά: Tosun Paşa, Ahmet Tosun Paša (1794 - 28 Σεπτεμβρίου 1816) ήταν ο μικρότερος γιος του Mεχμέτ Αλή, βαλή της Αιγύπτου μεταξύ 1805 και 1849, από την Αμινά Χανίμ. Ήταν πατέρας του Αμπάς Α΄ της Αιγύπτου (1812-1854) από την πριγκίπισσα Πεμπέ Καντίν. Είναι θαμμένος στο Χος αλ-Μπασά, το βασιλικό μαυσωλείο της βασιλικής οικογένειας στο Ιμάμ Αλ Σαφιί, στο Καΐρο.

## Βιογραφία
Αν και δεν είναι τόσο γνωστός, όσο ο άλλος γιος του Μεχμέτ Αλή, Ιμπραήμ Πασά, ο Τουσούν Πασά απέκτησε ωστόσο κάποια ιστορική σημασία στον Οθωμανο-Σαουδικό Πόλεμο, έχοντας ηγηθεί το 1811 της επιτυχημένης στρατιωτικής εκστρατείας του αιγυπτιακού στρατού στην Αραβική Χερσόνησο, η οποία αναλήφθηκε με σκοπό να υποτάξει τις αναταραχές, που δημιουργήθηκαν στην περιοχή από τις δυνάμεις των Ουαχμπί. Ο Τουσούν Πασάς ανέκτησε με επιτυχία την πόλη της Μέκκας, και κατέλαβε το Χιτζάζ 

Από τα ιστορικά αρχεία φαίνεται, ότι -παρά το γεγονός ότι δεν ήταν ο μεγαλύτερος γιος- ο Τουσούν προοριζόταν από τον Μεχμέτ Αλή να συνεχίσει την κληρονομιά του. Αυτή η φιλοδοξία, όμως, δεν υλοποιήθηκε, καθώς ο Τουσούν απεβίωσε το 1816 -πιθανώς από ασθένεια- στο χωριό του Μπιρινμπάλ. Ο μεγαλύτερος αδελφός του Ιμπραήμ Πασάς τον διαδέχτηκε στο ρόλο του επικεφαλής στρατιωτικού διοικητή.

## Υστεροφημία
Δεκαετίες αργότερα, το 1848, ο γιος του Τουσούν, Αμπάς Α΄, κληρονόμησε τον ρόλο του βαλή από τον θείο του Ιμπραήμ Πασά, και υπηρέτησε σε αυτή τη θέση για έξι χρόνια, πριν δολοφονηθεί το 1854.

Το Αλαβάστρινο Τζαμί (τζαμί του Μεχμέτ Αλή) κτίστηκε από τον Μεχμέτ Αλή στη μνήμη τού γιου του Τουσούν Πασά. Βρίσκεται στο Κάιρο της Αιγύπτου∙ η κατασκευή του άρχισε μεταξύ του 1830 και του 1848.

## Στον λαϊκό πολιτισμό
Η τουρκική ταινία του 1976 *Tοσούν Πασάς* παρουσιάζει ένα πολύ φανταστικό Tουσούν Πασά (που παίζεται από τον Οκτάρ Ντουρακάν), όπου η ιστορία περιλαμβάνει την ταυτότητά του να την παίρνει ο πρωταγωνιστής, που παίζεται από τον Kεμάλ Σουνάλ.

## Βλέπε επίσης
* Δυναστεία του Μεχμέτ Αλή

## Παραπομπές


Κατηγορία:Πασάδες της Οθωμανικής Αυτοκρατορίας
Κατηγορία:Οθωμανοί του 19ου αιώνα
Κατηγορία:Δυναστεία του Μεχμέτ Αλή
Ισμαήλ Καμήλ Πασάς

Ο  **Ισμαήλ Καμήλ Πασάς** (αιγυπτιακό Αραβικά: إسماعيل كامل باشا, προφ. *Ισμαΐλ Καμίλ Μπασά* (1795 - 1822) ήταν ο τρίτος γιος του Μεχμέτ Αλή Πασά της Αιγύπτου, και ο ηγέτης της εκστρατείας που έστειλε ο πατέρα του το 1820, για να προσαρτήσει το Σουδάν. Κάηκε μέχρι θανάτου σε μια συνωμοσία, που του προετοίμασε ο Μεκ Νιμρ, ο βασιλιάς Τζααλί του Σέντι, το 1822, ως απάντηση σε μια προσβολή που του απευθύνθηκε από τον Ισμαήλ, όταν τον κατηγόρησε για τους ανθρώπους του Σέντι, που επαναστάτησαν και επιτέθηκαν σε δούλους, που κατευθύνονταν προς την Αίγυπτο.

## Βιογραφία
Ο Ισμαήλ Καμήλ ήταν ο ηγέτης της εκστρατείας του Σουδάν του 1820, ενώ ο Μαχαμάντ Μπέυ αλ-Νταφταρντάρ είχε αναλάβει την κατάκτηση του Κερντοφάν. Ο Ισμαήλ κατάφερε να κατακτήσει τη Ντόνγκολα και υπέταξε τον Μεκ Νιμρ, βασιλιά του Σέντι, τον Μάρτιο του 1821. Αλλά ο Νιμρ γρήγορα εξεγέρθηκε και αποστάτησε, έτσι ο Ισμαήλ αναχώρησε εναντίον του με στρατό, και εισήλθε στην πρωτεύουσα, την πόλη Σέντι τον Οκτώβριο του 1822. Κατηγόρησε τον βασιλιά της, τον Νιμρ, και ακόμη και τον χτύπησε στο πρόσωπο. Ο βασιλιάς Νιμρ αποφάσισε να εκδικηθεί, έτσι κάλεσε τον πρίγκιπα Ισμαήλ και τους ηγέτες των δυνάμεών του σε μία εορτή στο ξύλινο παλάτι του, και συγκέντρωσε γύρω του ποσότητες άχυρου και ξηρού χόρτου. Ο Ισμαήλ εξεπλάγη, αλλά ο βασιλιάς απάντησε, ότι αυτό ήταν το φαγητό για τα άλογα του πρίγκιπα και τους αρχηγούς του στρατού, και μόλις όλοι εγκαταστάθηκαν μέσα στο βασιλικό παλάτι, έβαλε φωτιά σε όλο το κτίριο. Ο ίδιος διέταξε τους στρατιώτες του να ρίξουν βέλη σε όλους τους ανθρώπους μέσα σε αυτό, και ο Ισμαήλ σκοτώθηκε και κάηκε όταν ήταν 27 ετών.

Όταν ο Μαχαμάντ Μπέυ αλ-Νταφταρντάρ έμαθε γι' αυτό, αναχώρησε με τις δυνάμεις του από το Κορδοφάν προς το Σέντι, για να εκδικηθεί τον Μεκ Νιμρ, ο οποίος είχε διαφύγει και είχε καταφύγει στις χώρες της Αβυσινίας (Αιθιοπική Αυτοκρατορία). Ο αυτοκράτορας της τον δέχτηκε, και τον διόρισε κυβερνήτη μιας περιοχής μέσα στην Αβυσινία μέχρι το τέλος του.

Ο Αλ-Ντεφτερντάρ συγκέντρωσε τα υπολείμματα του σώματος του Ισμαήλ, και τα μετέφερε στο Καΐρο, όπου ο πατέρας του, ο Μεχμέτ Αλή, τον έθαψε στο Χοσ αλ-Μπασά, με το όνομά του να έχει καταγραφεί στην ταφόπλακα στα οθωμανικά.

## Παραπομπές


Κατηγορία:Ιστορία του Σουδάν
Κατηγορία:Δυναστεία του Μεχμέτ Αλή
Ευρώπη των Κυρίαρχων Εθνών (κοινοβουλευτική ομάδα)

**Ευρώπη των Κυρίαρχων Εθνών** (αγγλικά: *Europe of Sovereign Nations*, γαλλικά: *L'Europe des Nations Souveraines*), γνωστή και ως «**οι Κυριαρχιστές**», ονομάζεται η κοινοβουλευτική ομάδα του ομώνυμου ευρωκόμματος στο Ευρωπαϊκό Κοινοβούλιο, κατά τη δέκατη κοινοβουλευτική περίοδο (2024-2029). Τοποθετείται συνήθως στην άκρα δεξιά του πολιτικού φάσματος από τις διάφορες πηγές, αποτελώντας την πιο ριζοσπαστική ομάδα από πλευράς δεξιάς. 

Η μεγαλύτερη αντιπροσωπεία είναι αυτή του κόμματος Εναλλακτική για τη Γερμανία (AfD). Η ομάδα ιδρύθηκε στις 10 Ιουλίου 2024.

## Ίδρυση
Τα σχέδια της Εναλλακτικής για τη Γερμανία (AfD) να σχηματίσει μια νέα πολιτική ομάδα με την ονομασία *Κυρίαρχοι (Sovereignists)* έγιναν γνωστά λίγο μετά τις ευρωεκλογές του 2024. Οι ευρωβουλευτές του AfD είχαν διαγραφεί από την Κοινοβουλευτική Ομάδα Ταυτότητας και Δημοκρατίας (ID) λίγο πριν τις εκλογές. Η αντιπροσωπεία του AfD απέκλεισε τον επικεφαλής υποψήφιο Μαξιμίλιαν Κραχ και προσπάθησε να επανέλθει στην Ομάδα ID. Στις 4 Ιουλίου 2024, ο Τσέχος ευρωβουλευτής Ιβάν Ντέιβιντ (SPD), ανακοίνωσε τον σχηματισμό μιας πολιτικής ομάδας μαζί με το AfD. Στις 8 Ιουλίου ιδρύθηκε η κοινοβουλευτική ομάδα Πατριώτες για την Ευρώπη (PfE) ως διάδοχος της ID. Το τσεχικό Ελευθερία και Άμεση Δημοκρατία (SPD), που επίσης ανήκε προηγουμένως στην ομάδα ID, δεν έγινε δεκτό στο PfE. Στις 9 Ιουλίου γερμανικά μέσα ενημέρωσης ανέφεραν επίσης τον επικείμενο σχηματισμό της Κοινοβουλευτικής ομάδας.

Στη ιδρυτική συνεδρίαση, οι Ρενέ Οστ (AfD) και Στανισλάβ Τιούζκα (Νέα Ελπίδα) εξελέγησαν συμπρόεδροι της κοινοβουλευτικής ομάδας, με τους Σάρα Κνάφο (Ανακατάληψη), Μίλαν Ουχρίκ (Κίνημα Δημοκρατίας) και Στανισλάβ Στογιάνοφ (Αναγέννηση) ως αντιπροέδρους.

## Ιδεολογία
Τα κόμματα που συνιστούν την ομάδα, αποτελούν συνήθως τις πιο δεξιές εκφάνσεις του φάσματος στις χώρες τους. Χαρακτηρίζονται από εθνικισμό, συχνά περιγραφόμενος από πηγές ακόμη και ως υπερεθνικισμός, ενώ περιγράφονται και ως υποστηρικτικά προς την Ρωσία ή έστω κατά των κυρώσεων προς αυτήν. Η ευρω-ομάδα, εναντιώνεται στο Ευρωπαϊκή Πράσινη Συμφωνία και στην παράνομη μετανάστευση.

## Μέλη
### 10ο Ευρωπαϊκό Κοινοβούλιο

## Παραπομπές

Κατηγορία:Πολιτικές ομάδες Ευρωπαϊκού Κοινοβουλίου
Μουσταφά Φαζίλ Πασάς

Ο **Μουσταφά Φαζίλ Πασάς,**  (20 Φεβρουαρίου 1830 - 2 Δεκεμβρίου 1875) ήταν Οθωμανο-Αιιγύπτιος πρίγκιπας εθνοτικής Αλβανικής καταγωγής, που ανήκε στην δυναστεία του Μεχμέτ Αλή που ιδρύθηκε από τον πάππο του Mεχμέτ Αλή Πασά.

## Βιογραφία
Ο πρίγκιπας Μουσταφά γεννήθηκε στις 20 Φεβρουαρίου 1830 στο Κάιρο. Ήταν ο τρίτος γιος του Ιμπραήμ Πασά της Αιγύπτου και της συζύγου του Ουλφάτ Καντίν (απεβ. το 1865). Σπούδασε στο Αιγυπτιακό Σχολείο Αποστολών στο Παρίσι. Όταν ήταν ένδεκα ετών, ο Μουσταφά περιτομήθηκε. Στις 18 Ιανουαρίου 1863, ο πρίγκιπας Μουσταφά έγινε ο διάδοχος του αδελφού του Ισμαήλ Πασά, αλλά στις 28 Μαΐου 1866 ο Οθωμανός σουλτάνος Αμπτουλαζίζ άλλαξε τον νόμο, ώστε η διαδοχή να γίνει σε άρρεν τέκνο τού αντιβασιλιά (khedive), αντί σε μικρότερο αδελφό του. Σε διαμαρτυρία για αυτή την απόφαση, ο Μουσταφά Φαζίλ Πασάς εγκατέλειψε την Αίγυπτος για το Παρίσι, όπου προστάτευσε την αντιπολίτευση των Νεο-Οθωμανών ενάντια στον σουλτάνο Αμπντουλαζίζ.

Αφού έχασε τη θέση του ως πρώτος στη σειρά διαδοχής, ο πρίγκιπας Μουσταφά διορίστηκε υπουργός Παιδείας το 1862, υπουργός Οικονομικών το 1864 και το 1869, και υπουργός Δικαιοσύνης από το 1871 έως το 1872.

## Το τέλος
Ο Μουσταφά Φαζίλ απεβίωσε στις 2 Δεκεμβρίου 1875 στο μέγαρό του, που βρισκόταν στο Βεζνετσιλέρ, στην περιοχή Μπαγιεζίτ, στην Κωνσταντινούπολη. Αρχικά τάφηκε στο Eγιούπ. Στις 25 Ιουνίου 1927, τάφηκε ξανά στο Κάιρο.

## Προσωπική ζωή
Σύζυγοι: Ο πρίγκιπας Μουσταφά Φαζίλ είχε ένδεκα συζύγους.
* Γιοί: Είχε επτά γιους:[2]
* Κόρες: Είχε έξι κόρες:[2]

## Βλέπε επίσης
* Δυναστεία του Μεχμέτ Αλή
* Οικογενειακό Δένδρο της δυναστείας του Μεχμέτ Αλή

## Παραπομπές


## Εξωτερικοί σύνδεσμοι
* 

Κατηγορία:Δυναστεία του Μεχμέτ Αλή
Αχμάντ Ριφαάτ Πασάς

Ο **Αχμάντ Ριφαάτ Πασάς**, αιγυπτιακά αραβικά: *Ahmad Rifaat Pasha* (8 Δεκεμβρίου 1825 - 15 Μαΐου 1858) ήταν μέλος της δυναστείας του Μεχμέτ Αλή της Αιγύπτου. Ήταν γιος του Ιμπραήμ Πασά της Αιγύπτου, και της συζύγου του Σιβακιάρ Καντίν.

## Βιογραφία
Ήταν ο κληρονομικός διάδοχος του θείου του Μεχμέτ Σαΐντ Πασά. Ωστόσο το 1858, όταν ένα ειδικό τρένο που μετέφερε τον Αχμάντ Ριφαάτ Πασά, μπήκε μέσα σε ένα πλωτό μέσο για να διασχίσει τον Νείλο στο Καφρ ελ-Ζαγιάτ, το τρένο ξέφυγε από το πλωτό μέσο και έπεσε στο ποτάμι, όπου πνίγηκε ο πρίγκιπας.

Ο Μεχμέτ Σαΐντ επέζησε του Αχμάντ Ριφαάτ μέχρι το 1863, όταν τον διαδέχθηκε ο Ισμαήλ Πασάς, νεότερος αδελφός του Αχμάντ Ριφαάτ.

## Οικογένεια
Οι σύζυγοί του ήταν: 1.η *Σαμς Χανίμ* (απεβ. 1891), γνωστή ως "πριγκίπισσα Αχμάντ", μητέρα του:
* Ιμπραήμ Φαχμί Πασά (1847-1893),,
2.η *Αζμραφτάρ Καντίν* (απεβ. 1904), μητέρα του 
* Αχμάντ Καμάλ Πασά (1857-1907),,
3.η *Ντιλμπάρ Τζιχάν Καντίν* (1900), μητέρα της
* Αϊν αλ Χαϊάτ Αχμαντ (1858-1910), και
4.η *ΖαΦαράν Καντίν*, μία Αβυσινιανή, μητέρα:
* ενός γιου και μιας κόρης.

* Ο μεγαλύτερος γιος του πρίγκιπας **Ιμπραήμ Φαχμί** νυμφεύτηκε 1α.τη *Νεβτζιβάν Χανίμ* (γενν. το 1857). Ήταν μητέρα των γιων του:
** πρίγκιπων Αχμέτ Σαΐφ ουντ-ντίν Ιμπραίμ και 
** Μουχάμαντ Ουαχίντ ουντ-ντίν Ιμπραίμ, και της κόρης του 
** πριγκίπισσας Σιβακιάρ Ιμπραίμ (απεβ. 1940). 
Μια άλλη σύζυγος ήταν 1β.η πριγκίπισσα* Ζαϊνάμπ Χανίμ*. Ήταν κόρη του χεδίβη Ισμαήλ Πασά και της συζύγου του Τζανανιγιάρ Χανίμ. Παντρεύτηκαν το 1874, αλλά αυτή απεβ. έναν χρόνο αργότερα το 1875. 

Τότε αυτός νυμφεύτηκε 1γ.τη μικρότερη εξαδέλφη της πριγκίπισσα *Νιμετουλάχ Χανίμ* το 1890, την κόρη του Ισμαήλ από την ερωμένη του Νεσεντίλ Καντίν. Ωστόσο, ο γάμος δεν ολοκληρώθηκε.

* Ο νεότερος γιος του πρίγκιπας **Αχμάντ Καμάλ** νυμφεύτηκε 2α.με τη *Ναζπαρβάρ Χανίμ*, που έγινε μητέρα του:
** πρίγκιπα Γιουσούφ Καμάλ. Αυτή απεβ. το 1925. 
2β.Μια άλλη σύζυγος ήταν η πριγκίπισσα *Τζαμίλα Φαντίλα Χανίμ*, κόρη του Ισμαήλ Πασά και της ερωμένης του Μισλ Τζαχάν Καντίν. Παντρεύτηκαν το 1879. 

* Η μοναδική του κόρη, η πριγκίπισσα **Αγίν αλ-Χαγιάτ Αχμάντ** ήταν η πρώτη σύζυγος του σουλτάνου Χουσεΐν Καμήλ, γιού του Ισμαήλ Πασά και της ερωμένης του Νουρ Φελέκ Καντίν.

## Βλέπε επίσης
* Δυναστεία Μουχάμεντ Αλί
* Δένδρο οικογενείας της δυναστείας Muhammad Ali

## Αναφορές

Κατηγορία:Δυναστεία του Μεχμέτ Αλή
Χασάν Ισμαήλ Πασάς

Ο **Χασάν Ισμαήλ Πασάς,** αιγυπτιακά αραβικά: حسن إسماعيل باشا, *Ḥasan Ismā'īl Bāshā (*1855 - 22 Μαρτίου 1888)  ήταν ένας πρίγκιπας της Αιγύπτου και μέλος της δυναστείας του Μεχμέτ Αλή. Κατείχε το βαθμό του στρατάρχη της Οθωμανικής αυτοκρατορία.

## Βιογραφία
Γεννήθηκε το 1855 ως ο 4ος γιος τού Ισμαήλ Πασά χεδίβη της Αιγύπτου και της Μισλ Μελέκ Καντίν.

Ο Χασάν Πασάς έλαβε παιδεία γλωσσική και επιστημονική σε αιγυπτιακά σχολεία. Στη συνέχεια ο πατέρας του τον έστειλε στην Ευρώπη με τους αδελφούς του, όπου μελέτησε στρατιωτικές τέχνες.

Όταν επέστρεψε στην Αίγυπτο, ο πατέρας του τον διόρισε αρχηγό της αιγυπτιακής εκστρατείας κατά της Αιθιοπίας. Έπειτα διοικητή της ομάδας διάσωσης, που η αιγυπτιακή κυβέρνηση έστειλε για να βοηθήσει την Οθωμανική αυτοκρατορία στον Ρωσο-Τουρκικό Πόλεμο (1877-1878), όπου οι Οθωμανοί τον τιμήσαν με τα μετάλλιά τους.

Όταν επέστρεψε στην Αίγυπτο, ο πατέρας του εόρτασε την άφιξή του με μια πλούσια στρατιωτική εορτή. Μετά την ανατροπή τού  πατέρα του χεδίβη Ισμαήλ, ο Χασάν Πασάς ταξίδεψε με τον εξόριστο πατέρα του στην Ιταλία, στη συνέχεια ο μεγαλύτερος αδελφός του (1ος γιος τού Ισμαήλ, που τον διαδέχθηκε), χεδίβης Ταουφίκ Πασάς, τον στρατολόγησε και τον έστειλε σε εκστρατεία στο Σουδάν. Όταν ολοκλήρωσε την αποστολή του, επέστρεψε στο Κάιρο, και από εκεί στην Κωνσταντινούπολη, όπου ο σουλτάνος Αμπντούλ Χαμίτ Β΄ τον διόρισε ως γιαβάρ (βοηθό στρατοπέδου) του.

## Το τέλος του
Στις 22 Μαρτίου 1888 ο Χασάν Πασάς απεβίωσε στην Κωνσταντινούπολη, και ο σουλτάνος Aμπντούλ Χαμίτ Β΄ έδωσε εντολή να μεταφερθεί η σωρός του στην Αίγυπτο, σύμφωνα με την επιθυμία του εκλιπόντος. Έτσι μεταφέρθηκε στην Αλεξάνδρεια με ένα πλοίο, όπου τάφηκε στο ιερό του προφήτη Δανιήλ.

Είχε έναν γιο, που ονομαζόταν Αζίζ.

## Παραπομπές


Κατηγορία:Δυναστεία του Μεχμέτ Αλή